Nakviša (šachmatai)
Nakviša (angl. Nightrider) – tai pasakiškų šachmatų figūra, kuri eina kaip tradicinių šachmatų žirgas ir po pirmo šuolio, jei yra sąlygos (atvykimo laukeliai laisvi), gali ta pačia kryptimi atlikti dar kelis šuolius. Kai laukelis užimtas sava figūra, nakviša turi sustoti prieš tai buvusiame atvykimo laukelyje, o kai užimtas varžovo figūra, gali ją kirsti, arba sustoti kaip savos figūros atveju. Ji yra vertingesnė už žirgą, ar rikį. Pagal vertę – artima bokštui. Partijų baigmėse vertingesnis – bokštas, o kitais atvejais – nakviša. Jos vertė aukšta, nes, kai tam yra tinkamos sąlygos ir net, kai ant lentos daug figūrų, vienu ėjimu gali pasiekti kitą lentos kraštą. Karalius, kartu su nakviša, kaip ir su dviem žirgais, varžovo karaliaus negali matuoti, tačiau pakeitus vieną žirgą į nakvišą – gali. Pav.1 Nakvišos galimi ėjimai Nakviša nesutinkama žaidžiant šachmatų partijas, bet šią figūrą pamėgo šachmatų kompozitoriai, kurdami šachmatų uždavinius.